Diari Oficial de la Generalitat Valenciana


Sumari del DOGV 8828, del 05-06-2020 (2020/3889)

Informació pública de l'aprovació de l'informe ambiental i territorial estratègic de la modificació puntual número 16 de les normes subsidiàries de planejament.
----------------------------------------------------------------------------------------------------------------------------------------------------------------

### Dades del document

Número de DOGV
:   8828

Data del DOGV
:   05-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3889


Data del document
:   07-04-2020

Organisme emissor
:   Ajuntament de Xaló

Tipus de document
:   Anunci

Descriptors 

:   * Xaló
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 16 de les normes subsidiàries de planejament. [2020/3889]  
Per la Resolució de l'Alcaldia de l'Ajuntament de Xaló número 00003173IF53, de 7 d'abril de 2020, s'ha resolt:  
  
Resolució de l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual número 16 de les Normes Subsidiàries de Planejament Municipal de Xaló, consistent en canvi de qualificació de la parcel·la resultant núm. 3 del projecte de reparcel·lació de l'UE-3 (residencial entre mitgeres centre antic) a equipament educatiu-cultural (dotacional públic).  
  
Antecedents de fet  
Vist que per l'arquitecte tècnic municipal, en data set d'abril de dos mil vint, s'ha informat el següent:  
Francisco Mengual Sendra, enginyer d'edificació i arquitecte tècnic municipal de l'Ajuntament de Xaló, a requeriment del senyor alcalde president de l'Ajuntament de Xaló sobre la tramitació d'aquesta modificació puntual, té l'honor d'emetre el següent informe:  
  
Antecedents:  
Primer. Amb data 5 de novembre de 2018 per acord del Ple de l'Ajuntament es va acordar sol·licitar l'inici de l'avaluació ambiental i territorial estratègica de la modificació puntual número 16 de les Normes Subsidiàries de Planejament del Municipal de Xaló. El document tècnic és el redactat per l'enginyer d'edificació i arquitecte tècnic municipal que subscriu, en format paper i digital.  
Segon. Consta en l'expedient de conformitat amb l'article 49.bis de la Llei 1/2019, de 5 de febrer, de la Generalitat, de modificació de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (DOGV 8481, 07.02.2019) la consulta pública prèvia prevista. S'ha publicat en el portal web i s'ha notificat a les següents associacions de la localitat i persones interessades: a l'Agrupació Musical Jalonense, a l'Agrupació Musical Festival Band, al Col·legi d'Educació Infantil i Primària Verge Pobra de Xaló i a la mercantil Puerta de Xaló, SL, com a titular de la parcel·la resultant núm. 3 del projecte de reparcel·lació de l'UE-3. S'ha aportat un suggeriment o opinió en la fase de consulta pública prèvia, concretament respecte a l'entitat Puerta de Xaló, SL, com a titular de la parcel·la. Sobre aquest tema, em remet a l'informe tècnic municipal de data 30 d'agost de 2019 subscrit per l'arquitecte tècnic municipal i el secretari, el qual manifestava en l'atés tercer el següent respecte a l'escrit aportat per l'entitat Puerta de Xaló, SL, en fase de consulta prèvia:  
  
Tercer. Vist el que disposa l'apartat segon de l'article 49.bis de la LOTUP s'emet el següent informe de resposta a les aportacions i/o opinions rebudes. Concretament s'ha rebut una opinió amb data 7 de maig de 2019 i registre d'entrada núm. 1300/2019 de l'entitat Puerta de Xaló, SL, el contingut de la qual és el següent:  
  
Al·legacions:  
Primera. La modificació afecta un únic titular d'un solar, propietat com hem assenyalat de Puerta de Xaló, SL; no consta a aquesta representació que s'haja realitzat una actuació agressora de la qualificació del sòl i principi de no regressió a nadius o residents del municipi.  
Únicament existeix un supòsit similar en la parcel·la confrontant, «Molí hidràulic i bassa de l'antic Molí» de gran valor patrimonial (ref. cadastral 0011843CQ5812I8217RX) denominat Molí de Giner. Que resultà ser propietat de Puerta de Xaló, SL, i l'ocupació de la qual/expropiació es troba pendent de compensar des de 2005.  
Segona. Justificació i motivació.  
Al nostre entendre, la justificació i motivació de la declaració d'utilitat pública o interés social en la modificació puntual núm. 16 el contingut de la qual és el canvi de qualificació de sòl (solar) a sòl d'equipament educatiu cultural, és escassa o nul·la, i en qualsevol cas insuficient.  
Refereix la documentació aportada que la « motivació per a aquest canvi de qualificació porta causa en la parcel·la existent de sòl dotacional cultural», parcel·la confrontant « que alberga una edificació i una bassa de l'antic molí hidràulic de gran valor patrimonial i de gran rellevància històrica i cultural del municipi» el denominat Molí de Giner. L'edifici està protegit en el planejament vigent com a edifici singular.  
  
La justificació és que «es requereix de més superfície dotacional per a poder atendre les necessitats i funcions futures que es requerisquen o exigisquen a nivell cultural i, alhora, es reduïsca o minimitze l'impacte que, en el camp visual, podria passar si es permetera l'edificació de nova planta en el costat oest de la dotació pública de la qual es tracta Molí de Giner.  
Es tracta de justificar un interés social o utilitat pública en actuacions a futur, «podria ser necessari en un futur», «podria tenir un impacte visual», com déiem no sembla motivació suficient.  
Quant al Molí de Giner, es tracta d'una parcel·la «que alberga una edificació i una bassa de l'antic molí hidràulic de gran valor patrimonial i de gran rellevància històrica i cultural del municipi», declarat edifici singular; es tracta d'una edificació de 200 metres quadrats d'ocupació construïda sobre una parcel·la de 1.995 metres quadrats, aquests paràmetres es desprenen de l'acta de la Junta de Govern de 23 de març de 2005, de l'acta d'ocupació (06.04.2005) del Molí de Giner i de l'informe de valoració (març de 2005) emés pels serveis municipals, documents que s'adjunten com a annexos I, II i III a les presents al·legacions.  
Quant a l'edifici singular de gran valor patrimonial i rellevància històrica, entén aquesta representació que donades les característiques i valors de l'edifici, no s'hi podran mamprendre altres obres que no siguen de mer manteniment, ja que qualsevol altra actuació aniria en contra de la normativa que s'aplica.  
Per cert, l'administració actuant, tan compromesa amb els valors patrimonials i històrics, ha demolit parcialment i inutilitzat la bassa d'aigua que integra el conjunt arquitectònic del Molí de Giner.  
  
Quant a l'impacte visual, l'edifici existent com es comprova en les mateixes fotografies que s'adjunten a l'expedient de modificació de normes es troba construït sobre la fita est de la parcel·la dotacional, molt allunyat de la parcel·la que es pretén desclassificar i, conseqüentment, expropiar.  
En conclusió, discrepem de la justificació i motivació proposades, s'assembla més «a cerca de rèdit personal a través de projecció pública i política» i això sobre la base de la immediatesa de les eleccions locals». Hem fet ús de l'argumentació de l'acte d'imputació del senyor Francisco Camps en assumpte Fórmula 1.  
Tercera. En un altre ordre d'exposició hem de ressenyar que el Molí de Giner va ser adquirit en ple domini per la mercantil Puerta de Xaló, SL, l'any 2003 en document privat, que es va elevar a públic al febrer de l'any 2005, l'edifici i la bassa formaven part d'una finca la superfície major de la qual formava part integrant de l'UE-3 de Xaló; en canvi, el Molí, la bassa i una superfície de més de 1.430,98 metres quadrats es trobaven fora de l'UE-3 i qualificats com a sòl dotacional o d'equipament.  
Amb les preceptives habilitacions municipals Puerta de Xaló, SL, va urbanitzar l'UE-3 de manera que hi va obrir vials, va fer les cessions requerides, va dotar d'infraestructures, etc. l'UE-3 d'acord amb la fitxa urbanística i amb les directrius de l'Ajuntament de Xaló.  
L'any 2005 es va ocupar per l'Ajuntament de Xaló la finca denominada Molí de Giner.  
S'acompanyen com a annex I, perquè formen part integrant de l'expedient, la proposta de resolució d'ocupació de béns immobles realitzada en Junta de Govern el 23 de març de 2005 i com a annex II, acta d'ocupació de data 6 d'abril de 2006 per la qual s'ocupa a Puerta de Xalo, SL, el Molí de Giner.  
Com a annex número III s'acompanya l'informe «sobre estimació d'aprofitaments per a l'ocupació» del Molí de Giner, realitzada per l'arquitecte municipal  
Conclou aquest informe, realitzat pels serveis tècnics municipals, que el Molí de Giner, finca n 91 de 1.430,98 m² tenia un valor de 449.050,25 ?.  
La proposta de resolució d'ocupació de béns immobles de 23 de març de 2005, va acordar que l'aprofitament urbanístic de la parcel·la ocupada (informe de l'arquitecte municipal) es compensaria en sòl i aprofitament urbanístic titularitat municipal a l'UE-6 de Xaló, perquè es poguera complir tal compromís l'ajuntament havia de realitzar totes les gestions i accions que foren necessàries perquè Puerta de Xaló poguera materialitzar els aprofitaments urbanístics dimanants de l'ocupació del Molí de Giner i això en el termini de dos anys. L'ajuntament va incomplir les seues obligacions dimanants de l'acta d'ocupació i com a conseqüència del seu incompliment s'obligava (junta de govern annex I) a indemnitzar a Puerta de Xaló per l'import resultant de l'informe de valoració municipal, annex III.  
  
A aquesta representació li sembla excessiu, per no utilitzar una altra qualificació, el que se li ocupe la parcel·la dotacional d'alt valor patrimonial l'any 2005, que l'Ajuntament de Xaló es negue a complir les seues obligacions (en aquest cas, pagar) i que el 2019, ignorem la vertadera motivació, pretén l'Administració canviar la qualificació del solar propietat de la mateixa mercantil, contravenint així els seus drets; de fet ja ha aprovat l'Administració la suspensió de llicències per al solar objecte de les presents al·legacions.  
Malgrat haver-se reclamat el compliment de les obligacions contretes (ocupació del Molí de Giner) no se n'ha atés el pagament o compliment de cap. Avui l'ajuntament actuant no ha abonat cap quantitat per l'ocupació/expropiació del « Molí de Giner».  
  
Quarta. Dret de propietat privada com a dret fonamental, art. 33 de la Constitució Espanyola.  
Article 33.3 «Ningú podrà ser privat dels seus béns drets sinó per causa justificada d'utilitat pública o interés social, mitjançant la corresponent indemnització i de conformitat amb el que es disposa en les lleis. Es reconeix constitucionalment l'injust jurídic de l'expropiació forçosa».  
«L'expropiació forçosa es constitueix en la transmissió imperativa dels drets i interessos patrimonials legítims per causa d'utilitat pública o interés social d'una persona que ha de rebre, a canvi, la justa indemnització que poguera correspondre-li pels danys i perjudicis» STC 112/2006, de 5 d'abril.  
Sembla forçat justificar la utilitat pública o l'interés social en la realització futura de dotació per a aparcaments, fins i tot per la limitació de l'impacte visual, més aviat sembla una decisió arbitrària.  
Quinta. Manca, a més, la proposta plantejada de l'estudi econòmic financer, estudi del qual no està exceptuat cap dels instruments de planejament, així com tampoc no s'incorpora la memòria de viabilitat econòmica, ni l'informe de sostenibilitat econòmica.  
L'absència tant de l'estudi econòmic financer com de la memòria de viabilitat vicia el Pla i el converteix en mera aparença, font d'inseguretat jurídica i de desprestigi normatiu.  
En virtut d'això;  
Il·lm Sr. Alcalde President de l'Ajuntament de Xaló, Alacant.  
Sol·licite a l'Excm Ajuntament de Xaló que tenint per presentat dins del termini i en la forma escaient el present escrit amb els documents que l'acompanyen (annexos I, II i III), tinga per fetes les al·legacions en l'expedient de modificació puntual núm. 16 de les Normes Subsidiàries de Xaló, i que resolga d'acord amb el cos de les mateixes al·legacions l'arxivament de l'expedient i la nul·litat de les actuacions realitzades, inclosa la suspensió de llicències.  
A. Atesa l'al·legació primera cal indicar que en l'arxiu municipal consten actuacions similars en persones natives i residents al mateix temps a Xaló, per la qual es modificava la qualificació de sòl de residencial a dotacional. Com a exemple, indiquem, entre d'altres, la modificació puntual número 4 de les Normes Subsidiàries de Xaló, que en síntesi, va consistir a canviar la qualificació d'una parcel·la de 1618,841 m² d'ús residencial baixa densitat unifamiliar en fila a qualificar-se amb clau TD-1 Equipament Assistencial (dotacional). Per tant, consten altres actuacions similars i els titulars de les quals resultaven ser natius i residents a Xaló.  
B. Atesa l'al·legació segona en la qual manifesta que la justificació i motivació de la declaració d'utilitat pública o interés social és escassa o nul·la, ens hem de remetre a la justificació d'aquesta modificació puntual, és a dir:  
«La present modificació puntual queda justificada per considerar la conveniència de modificar la qualificació urbanística atribuïda per les Normes Subsidiàries de Planejament de Xaló a la de la parcel·la resultant núm. 3 de l'UE-3 (residencial) a equipament educatiu-cultural (xarxa secundària dotacional pública), atés que es situa limitant amb sòl dotacional cultural (servei d'interés públic social), el qual té molt limitada la superfície aprofitable de parcel·la lliure, atés que alberga una edificació i una bassa de l'antic molí hidràulic de gran valor patrimonial i de gran rellevància històrica i cultural del municipi, denominat Molí de Giner, la qual cosa queda reflectida en el planejament vigent quan se'l dota d'un grau de protecció com a edifici singular.  
El precitat solar dotacional cultural, de forma trapezoidal, té molt limitada la superfície aprofitable de parcel·la lliure, tot això per trobar-se situat l'edifici del Molí de Giner en la part central de la parcel·la dotacional, al costat de l'avinguda de les Hortes.  
Atés que es requereix de major espai de parcel·la per a satisfer les necessitats funciones per a albergar una Casa de Cultura, s'observa que l'única parcel·la sense edificar confrontant físicament és la parcel·la resultant núm. 3 del projecte de reparcel·lació de la unitat d'execució UE-3 amb referència cadastral núm. 5834977TE2859I3138RN i localitzada en el Cadastre com a av. Rei Joan Carles I, núm. 18. Aquesta parcel·la disposa d'una superfície de 1.067,03 m² segons projecte de reparcel·lació.  
Així les coses, i com que la part lliure de la dotació pública es troba situada en la part oest de la finca, es justifica l'exigència proposada de major superfície dotacional amb la finalitat de poder atendre les necessitats i funcions futures que es requerisquen o demanen a nivell cultural, i, alhora, es reduïsca o minimitze l'impacte que, en el camp visual, podria esdevenir si es permetera l'edificació de nova planta en el costat oest de la dotació pública de què es tracta.  
Així mateix, les limitacions d'ús sota rasant d'aquesta parcel·la es troben ja limitades en trobar-se la parcel·la amb un risc de perillositat per inundació de nivell 7 segons la cartografia del PATRICOVA.  
  
Per tant, la necessitat de major superfície de solar per a poder satisfer un conjunt de requeriments mínims o bàsics que una instal·lació cultural en el moment actual ha de complir, entre altres, que la superfície destinada a zona d'estacionament fora de viari públic, i, al mateix temps, que no quede desfigurada, en major mesura, la perspectiva pròpia de l'edifici singular dotació ni es trenque el seu camp visual.»  
  
Per tant, la motivació resulta ser suficient i bastant, encara que a l'al·legant no li semble adequada, la qual cosa és comprensible tenint en compte els efectes que això li comportaran, encara que també se l'haurà de rescabalar, i deixar indemne la seua posició.  
C. Atesa l'al·legació segona quan manifesta: «Per cert, l'administració actuant, tan compromesa amb els valors patrimonials i històrics, ha demolit parcialment i inutilitzat la bassa d'aigua que integra el conjunt arquitectònic del Molí de Giner», cal indicar que encara que no tinga relació directa amb aquest expedient, el «Molí de Giner» i les seues instal·lacions hídriques es trobaven inutilitzades des de molt abans de la data d'ocupació l'any 2005 (fa més de cinquanta anys que no s'usa segons les indagacions practicades), de manera que en la data en què es va cedir aquest predi i instal·lacions per l'al·legant ja estaven obsoletes i sense cap funció.  
D. Atesa l'al·legació segona quan manifesta: «Quant a l'impacte visual, l'edifici existent com es comprova en les mateixes fotografies que s'adjunten a l'expedient de modificació de normes es troba construït sobre el límit est de la parcel·la dotacional, molt allunyat de la parcel·la que es pretén desclassificar i, conseqüentment, expropiar». L'edifici protegit es troba assentat de manera inclinada respecte al vial principal d'accés i ocupa la part central de la parcel·la dotacional i, per tant, resulta molt limitada la superfície aprofitable lliure de la parcel·la i, conseqüentment, el camp visual, la qual cosa deixaria l'edifici singular del Sòl Dotacional «Molí de Giner» més encaixonat i apantallat respecte del vial principal, tot això per un edifici de 10 metres d'altura. Com es pot observar seguidament:  
  
En aquesta imatge es pot observar la ubicació en planta del Molí de Giner dins la parcel·la dotacional existent (color roig) i la parcel·la resultant núm. 3 de l'UE-3 (color groc).  
D'aquestes dues imatges es pot col·legir una aproximació virtual de l'impacte visual sobre el Molí de Giner que suposaria mantenir l'ordenació urbanística del planejament vigent.  
E. Atés el punt tercer de l'escrit presentat quan diu «Amb les preceptives habilitacions municipals Puerta de Xaló, SL, va urbanitzar l'UE-3 de manera que hi va obrir vials, va realitzar les cessions requerides, va dotar d'infraestructures, etc., l'UE-3 d'acord amb la fitxa urbanística i a les directrius de l'Ajuntament de Xaló» cal indicar que les obres d'urbanització de la Unitat d'Execució del Sòl Urbà núm. 3 (UE-3) en desenvolupament del PAI, realitzades per l'agent urbanitzador «Puerta de Xaló, SL», van ser recepcionades parcialment amb data 7 d'abril de 2011.  
Sobre l'extrem manifestat en el paràgraf huité del punt tercer «- ignorem la vertadera motivació, pretén l'Admó. canviar la qualificació del solar propietat de la mateixa mercantil, contravenint així els seus drets; de fet ja ha aprovat l'administració la suspensió de llicències per al solar objecte de les presents al·legacions», hem d'esgrimir que l'Administració local no ha contravingut els drets de l'al·legant sinó que, per contra, i emparant-se en la potestat urbanística i de planejament municipal, ha realitzat l'exercici legítim d'un dret a ordenar la ciutat de millor manera, garantint unes dotacions públiques més eficients per a la ciutat planificada. Resulta comprensible per a qualsevol persona que aquest expedient urbanístic pose de manifest una contraposició de postura i interessos públic i privat, però, legítimament, cada part ha de realitzar l'oportú esforç administratiu per a aconseguir que, en tot cas, es puga satisfer l'interés públic de què es tracta, així com que es respecten els drets particulars de què es puga veure privat l'ara al·legant, la qual cosa queda fora de tot dubte i ha sigut tingut en consideració per l'òrgan i autoritat municipal competent, com ben bé coneix la mercantil.  
  
Quan expressa en el paràgraf últim de l'apartat tercer «- no se n'ha atés el pagament o compliment de cap?» cal assenyalar que la qüestió de cap manera manté relació amb l'objecte d'aquesta modificació, doncs el procediment expropiatori al qual es refereix l'al·legant segueix, i està seguint, entenem, l'oportuna i adequada via procedimental, de naturalesa no urbanística.  
F. Respecte a l'apartat quart de l'escrit d'al·legacions cal indicar que el dret de propietat privada es veu modulat precisament per l'adequat exercici de la potestat urbanística i d'ordenació del territori que, com expressen les múltiples normes urbanística, estatal i autonòmica valenciana, legitimarà futures expropiacions, i així permetrà considerar aquests predis d'utilitat pública i permetre'n l'ocupació (art. 102 LOTUP, i art. 42.2 TRLSRU), si bé indemnitzant-lo com corresponga a través del corresponent procediment, el qual també preveu la possibilitat d'iniciar-se a instància de part.  
L'adequat exercici de la potestat de planificació urbanística, que a través del present procediment s'escomet, s'entén, que s'està realitzant de manera procedimentalment adequada, que justifica tant les necessitats existents com les que es tracta de millorar, així com els dèficits i problemàtiques que ve a sollevar, que, raonablement, entenem que afecten l'al·legant, però que de cap manera converteixen en arbitrària una decisió que entra dins del marge de la discrecionalitat administrativa, de la qual s'informa duta a terme adequadament, per la qual cosa no es pot admetre aquesta asseveració.  
G. Respecte de l'al·legació cinquena, ha d'indicar-se que, malgrat l'exquisidesa de l'al·legat, en aquesta fase del procediment, que no és pròpiament urbanística, sinó la de tramitació i avaluació ambiental de la modificació del pla que es proposa, no ha d'incloure's aquest document com a part de l'esborrany de document subjecte a avaluació ambiental, sinó que això, vaja per endavant, formarà, necessàriament part del document de modificació puntual de les normes subsidiàries del planejament, fase que encara no s'ha assolit. »  
Tercer. Aquesta modificació puntual núm. 16 té per objecte el canvi de qualificació urbanística atribuïda per les Normes Subsidiàries de Planejament de Xaló a la de la parcel·la resultant núm. 3 de l'UE-3 (residencial) a equipament educatiu-cultural (xarxa secundària dotacional pública), atés que se situa limitant amb sòl dotacional cultural (servei d'interés públic social), el qual té molt limitada la superfície aprofitable de parcel·la lliure.  
Quart. L'Òrgan Ambiental i Territorial en el present procediment resulta ser l'Ajuntament de Xaló de conformitat amb el que s'estableix en l'article 48.c de la Llei 5/2014 d'Ordenació del Territori, Urbanisme i Paisatge, en afectar únicament i exclusivament l'ordenació detallada del sòl urbà definida en la LOTUP. En igual sentit ha informat el Servei Territorial d'Urbanisme (STU) d'Alacant amb data 8 de febrer de 2019 i 18 de setembre de 2019.  
Segons disposa l'article 48.c de la LOTUP «L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local, en els següents casos:», s'apliquen al present supòsit l'apartat 1 referit a «els instruments de planejament urbanístic que afecten únicament i exclusivament l'ordenació detallada del sòl urbà definida en la present llei».  
  
Ja que no es concreta quin òrgan municipal és el competent per a realitzar l'avaluació ambiental i territorial estratègica en el si de l'ajuntament, s'aplica el que disposa l'article 21.1.s de la Llei 7/1985, de 2 d'abril, Reguladora de les Bases del Règim Local (LRBRL), segons el qual aquesta competència correspondria a l'alcalde-president.  
  
Cinqué. La documentació tècnica que figura en l'Oficina Tècnica Municipal sobre aquest tema és la següent:  
1. Document inicial estratègic (conté el que estableix l'article 50 de la LOTUP).  
2. Esborrany del pla o programa.  
La referida documentació és conforme amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
Atés que:  
Primer. Per part de l'Ajuntament de Xaló, el qual ostenta la condició d'òrgan promotor i òrgan ambiental i territorial de conformitat amb l'article 48.c.1 de la LOTUP, en afectar la proposta plantejada únicament i exclusivament l'ordenació detallada del sòl urbà, d'acord amb l'article 51.1 de la LOTUP, s'ha procedit a sotmetre la documentació indicada a consultes a les següents Administracions Públiques afectades i a totes les persones, associacions, plataformes o col·lectius que s'hagen pronunciat o aportat suggeriments en la fase prèvia a la redacció del pla o programa, per un termini de 60 dies hàbils donades les dates de notificació:  
  
Administració pública consultada, persones que s'hagen pronunciat en la fase prèvia i/o interessades Consulta Informe  
1 Servei Territorial de Cultura (Patrimoni Cultural). Conselleria d'Educació, Cultura i Esport 02.09.2019 Amb data 22 d'octubre de 2019 amb registre d'entrada núm. 2926 es presenta informe.  
2 Servei Territorial de Paisatge a València. Conselleria Política Territorial, Obres Públiques i Mobilitat 02.09.2019 No s'ha emés informe en el termini de consultes concedit.  
3 Servei Territorial d'Educació. Conselleria d'Educació, Cultura i Esport 02.09.2019 No s'ha emés informe en el termini de consultes concedit.  
5 Servei Territorial de Territori i Urbanisme. Conselleria Política Territorial, Obres Públiques i Mobilitat 02.09.2019 Amb data 24 de setembre de 2019 amb registre d'entrada núm. 2669 es presenta informe.  
5 Servei Territorial de Territori i Urbanisme. - Patricova. Conselleria Política Territorial, Obres Públiques i Mobilitat 02.09.2019 No s'ha emés informe en el termini de consultes concedit per part de PATRICOVA.  
6 Puerta de Xaló, SL, com a titular de la parcel·la 06.09.2019 Amb data 03.12.2019 i registre d'entrada núm. 3332 es presenta escrit d'al·legacions sobre aquest tema.  
 En la fase prèvia de la redacció del pla s'ha aportat un suggeriment sobre aquest tema. Concretament per part de l'entitat Puerta de Xaló, SL, titular de la parcel·la resultant núm. 3 del projecte de reparcel·lació UE-3. S'ha publicat en el Portal web i s'ha notificat a diverses associacions de la localitat, concretament a l'Agrupació Musical Jalonense i a l'Agrupació Musical Festival Band i al Col·legi d'Educació Infantil i Primària Verge Pobra de Xaló, a més del titular de la parcel·la resultant núm. 3 del projecte de reparcel·lació de l'UE-3 (veure apartat segon dels antecedents del present informe).  
  
  
  
  
El Servei Territorial d'Urbanisme informa en data 18 de setembre de 2019 (registre d'entrada núm. 2669/19 de data 24.09.2019) que:  
  
«Des del punt de vista de les competències d'aquest servei territorial es considera que la proposta no contravé la normativa d'aplicació.  
  
No obstant això, s'ha d'indicar a l'ajuntament que la proposta haurà de contenir informació sobre la titularitat pública o privada de la parcel·la objecte de la modificació i, en cas que siga privada, del mecanisme de gestió previst per a la seua obtenció. A més, es recorda la necessitat que la modificació incorpore una memòria de sostenibilitat econòmica en els termes establits en l'article 30 de la LOTUP i 22 del text refós de la Llei del Sòl».  
El cap del Servei Territorial de Cultura i Esport d'Alacant informa amb data 17 d'octubre de 2019 (registre d'entrada núm. 2926/19 de data 22.10.2019) el següent:  
«- A tenor de l'exposat en l'apartat anterior, s'informa favorablement, condicionat al fet que es modifiquen els paràmetres urbanístics proposats per a la parcel·la objecte de la modificació de l'article 33 de les Normes Urbanístiques en coherència amb la finalitat pretesa de reduir o minimitzar l'impacte que, en el camp visual, poden tenir noves construccions sobre el Molí de Giner - edifici catologat en les Normes Subsidiàries i BRL per la disposició addicional 5a de la Llei 4/1998 d'11 de juny, del Patrimoni Cultural Valencià, en coherència amb el que es disposa en la citada llei i el Decret 62/2011, de 20 de maig, del Consell, pel qual es regula el procediment de declaració i el règim de protecció dels béns de rellevància local.»  
L'entitat Puerta de Xaló, SL, presenta escrit amb data 3 de desembre de 2019 i registre d'entrada núm. 3332/2019 el contingut del qual és el següent:  
Al·legacions:  
Primera. La modificació afecta el titular únic d'un solar, propietat com hem assenyalat de Puerta de Xaló, SL; no consta a aquesta representació que s'haja realitzat una actuació agressora de la qualificació del sòl i principi de no regressió a nadius o residents del municipi.  
  
Únicament existeix un supòsit similar en el municipi i es tracta de la parcel·la confrontant, Molí Hidràulic i Bassa de l'Antic Molí, de gran valor patrimonial (ref. cadastral 0064813TV3384K6515MI) denominat Molí de Giner. Que resulte, també, ser propietat de Puerta de Xaló, SL, i l'ocupació de la qual/expropiació es troba pendent de compensar des de 2005.  
Segona. Justificació i motivació.  
Al nostre parer, la justificació i motivació de la declaració d'utilitat pública o interés social en la modificació puntual núm. 16 de Xaló, el contingut de la qual és el canvi de qualificació de sòl (solar) a sòl d'equipament educatiu cultural, és escassa o nul·la, en qualsevol cas insuficient.  
Segons el criteri jurisprudencial, entre altres, STS de 4 de febrer de 2011, RC 194/2007, «- la memòria ha de contenir una motivació prou àmplia i justificativa dels canvis que s'introduïsquen ?» « la motivació ha de ser més precisa i intensa com més reduït siga l'àmbit territorial abastat per la modificació del Pla de què es tracte».  
  
Refereix la documentació aportada que la «motivació per a aquest canvi de qualificació porta causa en la parcel·la existent de sòl dotacional cultural», parcel·la confrontant «que alberga una edificació i una bassa de l'antic molí hidràulic de gran valor patrimonial i de gran rellevància històrica i cultural del municipi», el denominat Molí de Giner. L'edifici es troba protegit en el planejament vigent com a edifici singular.  
La justificació és que «es requereix major superfície dotacional per a poder atendre les necessitats i funcions futures que es requerisquen o demanen a nivell cultural i, alhora, es reduïsca o minimitze l'impacte que, en el camp visual, podria donar-se si es permetera l'edificació de nova planta en el costat oest de la dotació pública de la qual es tracta Molí de Giner.  
Es tracta de justificar un interés social o utilitat pública en actuacions a futur,»podria ser necessari en un futur», «podria tenir un impacte visual», com déiem no sembla motivació suficient, i no s'ajusta a la línia jurisprudencial abans referida.  
Quant al Molí de Giner, es tracta d'una parcel·la «que alberga una edificació i una bassa de l'antic molí hidràulic de gran valor patrimonial i de gran rellevància històrica i cultural del municipi», declarat edifici singular, es tracta d'una edificació de 200 metres quadrats d'ocupació construïda sobre una parcel·la de 1.995 metres quadrats, aquests paràmetres es desprenen de l'acta de la Junta de Govern de 23 de març de 2005, de l'acta d'ocupació (06.04.2005) del Molí de Giner i de l'informe de valoració (març de 2005) emés pels serveis municipals, documents que s'adjunten com a annexos I, II i III a les presents al·legacions.  
Quant a l'edifici singular de gran valor patrimonial i rellevància històrica..., entén aquesta representació que donades les característiques i valors de l'edifici no s'hi podran mamprendre altres obres que no siguen de mer manteniment, qualsevol altra actuació aniria en contra de la normativa d'aplicació.  
Per cert, l'administració actuant, tan compromesa amb els valors patrimonials i històrics, ha demolit parcialment al mateix temps que inutilitzat la bassa d'aigua que integra el conjunt arquitectònic del Molí de Giner.  
Quant a l'impacte visual, l'edifici existent com es comprova en les mateixes fotografies que s'acompanyen a l'expedient de modificació de normes es troba construït sobre el límit est de la parcel·la dotacional, molt allunyat de la parcel·la que es pretén desclassificar i, tot seguit, expropiar.  
En conclusió, discrepem de la justificació i motivació proposades, s'assembla més a «cerca de rèdit personal a través de projecció pública i política» amb utilització de criteris arbitraris i discrecionals d'oportunitat política.  
Tercera. En un altre ordre d'exposició hem de ressenyar que el Molí de Giner va ser adquirit en ple domini per la mercantil Puerta de Xaló, SL, l'any 2003 en document privat, que es va elevar a públic al febrer de l'any 2.005, l'edifici i la bassa formava part d'una finca la superfície majoritària de la qual formava part integrant de l'UE-3 de Xaló, en canvi el Molí, la bassa i una superfície de més de 1.430,98 metres quadrats es trobaven fora de l'UE-3 i qualificats com a sòl dotacional o d'equipament.  
Amb les preceptives habilitacions municipals Puerta de Xaló, SL, va urbanitzar l'UE-3 de manera que va obrir vials, va realitzar les cessions requerides (afeccions del Patricova), va dotar d'infraestructures... l'UE-3 d'acord amb la fitxa urbanística i amb les directrius de l'Ajuntament de Xaló.  
L'any 2005 es va ocupar per l'Ajuntament de Xaló la finca denominada Molí de Giner.  
S'acompanyen com a annex I, perquè formen part integrant de l'expedient, la proposta de resolució d'ocupació de béns immobles, realitzada en Junta de Govern el 23 de març de 2005 i com a annex II, l'acta d'ocupació de data 6 d'abril de 2006 per la qual s'ocupa a Puerta de Xalo, SL, el Molí de Giner.  
Com a annex número III s'acompanya l'informe sobre «estimació d'aprofitaments per a l'ocupació» del Molí de Giner, realitzada per l'arquitecte municipal  
Conclou aquest informe, realitzat pels serveis tècnics municipals, que el Molí de Giner, finca n. 91 de 1.430,98 m² tenia un valor de 449.050,25 ?.  
La proposta de resolució d'ocupació de béns immobles de 23 de març de 2005, va acordar que l'aprofitament urbanístic de la parcel·la ocupada (informe de l'arquitecte municipal) es compensaria en sòl i aprofitament urbanístic titularitat municipal a l'UE-6 de Xaló, perquè es poguera complir tal compromís l'ajuntament havia de realitzar totes les gestions i accions que foren necessàries perquè Puerta de Xaló poguera materialitzar els aprofitaments urbanístics dimanants de l'ocupació del Molí de Giner i això en el termini de dos anys. L'ajuntament va incomplir les seues obligacions dimanants de l'acta d'ocupació i, com a conseqüència de l'incompliment, s'obligava (junta de govern annex I) a indemnitzar a Puerta de Xaló per l'import resultant de l'informe de valoració municipal, annex III.  
  
A aquesta representació li sembla excessiu, per no utilitzar cap altra qualificació, que se li ocupe la parcel·la dotacional d'alt valor patrimonial l'any 2005, que l'Ajuntament de Xaló es negue a complir les seues obligacions (en aquest cas, pagar) i que el 2019, ignorem la vertadera motivació, pretén l'administració a la qual ens dirigim transgredir el dret a la propietat privada reconegut en la CE i canviar la qualificació sense atendre ni justificar el pagament de la primera ocupació d'un segon solar propietat també de Puerta de Xaló, SL, contravenint així els seus drets. És un fet no controvertit que al febrer de 2019 l'Administració a la qual ens dirigim va acordar la suspensió de llicències per al solar objecte de les presents al·legacions.  
Malgrat haver-se reclamat el compliment de les obligacions contretes (ocupació del Molí de Giner, no se n'ha atés el pagament o compliment de cap. Avui l'ajuntament actuant no ha abonat cap quantitat per l'ocupació/expropiació del Molí de Giner.  
  
Quarta. Dret de propietat privada com a dret fonamental, art. 33 de la Constitució Espanyola.  
Art. 33,3 « Ningú podrà ser privat dels seus béns drets sinó per causa justificada d'utilitat pública o interés social, mitjançant la corresponent indemnització i de conformitat amb el que es disposa en les lleis. Es reconeix constitucionalment l'injust jurídic de l'expropiació forçosa ».  
«L'expropiació forçosa es constitueix en la transmissió imperativa dels drets i interessos patrimonials legítims per causa d'utilitat pública o interés social d'una persona que ha de rebre, a canvi, la justa indemnització que poguera correspondre-li pels danys i perjudicis» STC 112/2006, de 5 d'abril.  
Sembla forçat justificar la utilitat pública o l'interés social en la realització futura de dotació per a aparcaments, fins i tot per la limitació de l'impacte visual, més aviat sembla una decisió arbitrària i discrecional.  
  
Quinta. Manca, a més, la proposta plantejada de l'estudi econòmic financer, estudi del qual no està exceptuat cap dels instruments de planejament, així com tampoc no s'incorpora la memòria de viabilitat econòmica, ni l'informe de sostenibilitat econòmica.  
L'absència tant de l'estudi econòmic financer com de la memòria de viabilitat vicia el Pla i el converteix en mera aparença, font d'inseguretat jurídica i de desprestigi normatiu.  
L'expedient objecte de les presents al·legacions esdevé doblement viciat per mancar de l'estudi econòmic financer, de l'estudi de viabilitat econòmica, així com de l'informe de sostenibilitat econòmica; falta d'informes que units a l'impagament de les obligacions econòmiques de l'entitat local amb Puerta de Xaló, SL, per l'ocupació l'any 2005 del Molí de Giner, SL, delaten la incapacitat o falta de viabilitat econòmica per a escometre la modificació objecte de les presents al·legacions.  
  
En virtut d'això;  
Il·lm. Sr. alcalde president de l'Ajuntament de Xaló, Alacant.  
Sol·licite a l'Excm. Ajuntament de Xaló que, tenint per presentats dins del termini i en la forma escaient el present escrit amb els documents que l'acompanyen (annexos I, II i III), tinga per realitzades al·legacions en l'expedient de modificació puntual núm. 16 de les Normes Subsidiàries de Xaló, i que resolga, d'acord amb el cos de les mateixes al·legacions, l'arxivament de l'expedient i la nul·litat de les actuacions realitzades, inclosa la suspensió de llicències.  
A. Atesa l'al·legació primera cal indicar que en l'arxiu municipal consten actuacions similars en persones natives i residents al mateix temps a Xaló, per la qual es modificava la qualificació de sòl de residencial a dotacional. Com a exemple, indiquem, entre una altra, la modificació puntual número 4 de les Normes Subsidiàries de Xaló, que en síntesi, va consistir a canviar la qualificació d'una parcel·la de 1618,841 m² d'ús residencial baixa densitat unifamiliar en fila a qualificar-se amb clau TD-1 Equipament Assistencial (dotacional). Per tant, consten altres actuacions similars i els titulars de les quals resultaven ser natius i residents a Xaló.  
B. Atesa l'al·legació segona en la qual manifesta que la justificació i motivació de la declaració d'utilitat pública o interés social és escassa o nul·la, ens hem de remetre a la justificació d'aquesta modificació puntual, és a dir:  
«La present modificació puntual queda justificada per considerar la conveniència de modificar la qualificació urbanística atribuïda per les Normes Subsidiàries de Planejament de Xaló a la de la parcel·la resultant núm. 3 de l'UE-3 (residencial) a equipament educatiu-cultural (xarxa secundària dotacional públic), atés que se situa limitant amb sòl dotacional cultural (servei d'interés públic social), el qual té molt limitada la superfície aprofitable de parcel·la lliure, atés que alberga una edificació i una bassa de l'antic molí hidràulic de gran valor patrimonial i de gran rellevància històrica i cultural del municipi, denominat Molí de Giner, la qual cosa queda reflectit en el planejament vigent quan se'l dota d'un grau de protecció com a edifici singular.  
El precitat solar dotacional cultural, de forma trapezoidal, té molt limitada la superfície aprofitable de parcel·la lliure, tot això per trobar-se situat l'edifici del Molí de Giner en la part central de la parcel·la dotacional, al costat de l'avinguda de les Hortes.  
Atés que es requereix de major espai de parcel·la per a satisfer les necessitats funcions per a albergar una Casa de Cultura, s'observa que l'única parcel·la sense edificar confrontant físicament és la parcel·la resultant núm. 3 del projecte de reparcel·lació de la unitat d'execució UE-3 amb referència cadastral núm. 8901188SI5120R9583HU i localitzada en el Cadastre com a av. Rei Joan Carles I, núm. 18. Aquesta parcel·la disposa d'una superfície de 1.067,03 m² segons projecte de reparcel·lació.  
Així les coses, i trobant-se situada la part lliure de la dotació pública en la part oest de la finca, es justifica l'exigència proposada de major superfície dotacional amb la finalitat de poder atendre les necessitats i funcions futures que es requerisquen o demanen a nivell cultural, i, alhora, es reduïsca o minimitze l'impacte que, en el camp visual, la qual cosa podria passar si es permetera l'edificació de nova planta en el costat oest de la dotació pública de què es tracta.  
Així mateix, les limitacions d'ús sota rasant d'aquesta parcel·la es troben ja limitades en trobar-se la parcel·la amb un risc de perillositat per inundació de nivell 7 segons la cartografia del Patricova.  
  
Per tant, la necessitat de major superfície de solar per a poder satisfer un conjunt de requeriments mínims o bàsics que una instal·lació cultural en el moment actual ha de complir, entre altres, que la superfície destinada a zona d'estacionament fora de viari públic, i, al mateix temps, que no quede desfigurada, en major mesura, la perspectiva pròpia de l'edifici singular dotació ni es trenque el seu camp visual.»  
  
Per tant, la motivació resulta ser suficient i bastant, encara que a l'al·legant no li semble adequada, la qual cosa és comprensible tenint en compte els efectes que això li supondran, encara que també se l'haurà de rescabalar, i deixar indemne la seua posició.  
C. Atesa l'al·legació segona quan manifesta: «Per cert, l'administració actuant tan compromesa amb els valors patrimonials i històrics ha demolit parcialment al mateix temps que ha inutilitzat la bassa d'aigua que integra el conjunt arquitectònic del Molí de Giner», cal indicar que encara que no tinga relació directa amb aquest expedient, el Molí de Giner i les seues instal·lacions hídriques es trobaven inutilitzades des de molt abans de la data d'ocupació l'any 2005 (més de cinquanta anys sense utilitzar-se segons les indagacions practicades), de manera que en la data en què es va cedir aquest predi i instal·lacions per l'al·legant ja estaven obsoletes i sense cap funció.  
D. Atesa l'al·legació segona quan manifesta: «Quant a l'impacte visual, l'edifici existent com es comprova en les fotografies que s'acompanyen a l'expedient de modificació de normes es troba construït sobre el límit est de la parcel·la dotacional, molt allunyat de la parcel·la que es pretén desclassificar i, tot seguit, expropiar». L'edifici protegit es troba assentat de manera inclinada respecte al vial principal d'accés i ocupa la part central de la parcel·la dotacional i, per tant, resulta molt limitada la superfície aprofitable lliure de la parcel·la i, conseqüentment, el camp visual, la qual cosa deixaria l'edifici singular del Sòl Dotacional «Molí de Giner» més encaixonat i apantallat respecte del vial principal, tot això per un edifici de 10 metres d'altura. Com es pot observar seguidament:  
En aquesta imatge es pot observar la ubicació en planta del Molí de Giner dins la parcel·la dotacional existent (color roig) i la parcel·la resultant núm. 3 de l'UE-3 (color groc).  
D'aquestes dues imatges es pot col·legir una aproximació virtual de l'impacte visual sobre el Molí de Giner que suposaria mantenir l'ordenació urbanística del planejament vigent.  
E. Atés el punt tercer de l'escrit presentat quan diu «Amb les preceptives habilitacions municipals Puerta de Xaló, SL, va urbanitzar l'UE-3 de manera que va obrir vials, va realitzar les cessions requerides (afeccions del Patricova), va dotar d'infraestructures- l'UE-3 d'acord amb la fitxa urbanística i a les directrius de l'ajuntament de Xaló» cal indicar que les obres d'urbanització de la Unitat d'Execució del Sòl Urbà núm. 3 (UE-3) en desenvolupament del PAI, realitzades per l'agent urbanitzador «Puerta de Xaló, SL», van ser recepcionades parcialment amb data 7 d'abril de 2011. Les afeccions actuals al Patricova en relació a data de les obres d'urbanització de l'UE-3 són diferents a causa de l'aprovació del Decret 201/2015, de 29 d'octubre, del Consell, pel qual s'aprova el Pla d'acció territorial sobre prevenció del risc d'inundació a la Comunitat Valenciana.  
  
Sobre el que es manifesta en el paràgraf huité del punt tercer «- ignorem la verdadera motivació, pretén l'administració a la qual ens dirigim transgredir el dret a la propietat privada reconegut en la CE i canviar la qualificació sense atendre ni justificar el pagament de la primera ocupació d'un segon solar propietat també de Puerta de Xaló, SL, contravenint així els seus drets. És un fet no controvertit que al febrer de 2019 l'Administració a la qual ens dirigim va acordar la suspensió de llicències per al solar objecte de les presents al·legacions.», hem d'esgrimir que l'Administració local no ha contravingut els drets de l'al·legant sinó que, per contra, i emparant-se en la potestat urbanística i de planejament municipal ha realitzat l'exercici legítim d'un dret a ordenar la ciutat de millor manera, garantint unes dotacions públiques més eficients per a la ciutat planificada. Resulta comprensible per a qualsevol persona que aquest expedient urbanístic pose de manifest una contraposició de postura i interessos públic i privat, però, legítimament, cada part ha de realitzar l'oportú esforç administratiu per a aconseguir que, en tot cas, s'aconseguisca satisfer l'interés públic de què es tracta, així com que es respecten els drets particulars de què es puga veure privat l'ara al·legant, la qual cosa queda fora de tot dubte i ha sigut tingut en consideració per l'òrgan i autoritat municipal competent, com bé coneix la mercantil.  
  
Quan expressa en el paràgraf últim de l'apartat tercer «- no se n'ha atés el pagament o compliment de cap?» cal assenyalar que la qüestió de cap manera manté relació amb l'objecte d'aquesta modificació, doncs el procediment expropiatori al qual es refereix l'al·legant segueix, i està seguint, entenem, la corresponent i adequada via procedimental, de naturalesa no urbanística.  
F. Respecte a l'apartat quart de l'escrit d'al·legacions cal indicar que el dret de propietat privada es veu modulat precisament per l'adequat exercici de la potestat urbanística i d'ordenació del territori que, com expressen les múltiples normes urbanística, estatal i autonòmica valenciana, legitimarà futures expropiacions, i així permetrà considerar aquests predis d'utilitat pública i permetre'n l'ocupació (art. 102 LOTUP, i art. 42.2 TRLSRU), si bé indemnitzant-lo adequadament a través del corresponent procediment, procediment que també preveu la possibilitat d'iniciar-se a instàncies de part.  
L'adequat exercici de la potestat de planificació urbanística, que a través del present procediment s'escomet, s'entén, que s'està realitzant de manera procedimentalment adequada, que justifica tant les necessitats existents com les que es tracta de millorar, així com els dèficits i problemàtiques que ve a sollevar, que, raonablement, entenem que afecten l'al·legant, però que de cap manera converteixen en arbitrària una decisió que entra dins del marge de la discrecionalitat administrativa, de la qual s'informa duta a terme adequadament, per la qual cosa no es pot admetre aquesta asseveració.  
G. Respecte de l'al·legació cinquena, ha d'indicar-se que malgrat l'exquisidesa de l'al·legat, en aquesta fase del procediment, que no és pròpiament urbanística, sinó la de tramitació i avaluació ambiental de la modificació del pla que es proposa, no ha d'incloure's aquest document com a part de l'esborrany de document subjecte a avaluació ambiental, sinó que això, vaja per endavant, formarà, necessàriament part del document de modificació puntual de les normes subsidiàries del planejament, fase que encara no s'ha aconseguit.  
No figura cap al·legació ni informe més sobre aquest tema per registre d'entrada.  
L'apartat segon de l'article 51 de la LOTUP disposa: «2. Una vegada rebuts els pronunciaments de les administracions públiques afectades i persones interessades, o transcorregut el termini atorgat per a això, l'òrgan ambiental i territorial elaborarà i remetrà a l'òrgan promotor i a l'òrgan substantiu, segons siga procedent, un dels documents següents:  
  
-  
b) Una resolució de l'informe ambiental i territorial estratègic, per considerar, d'acord amb els criteris de l'annex VIII d'aquesta llei, que el pla o programa no té efectes significatius sobre el medi ambient i el territori, resolent-se l'avaluació ambiental i territorial estratègica pel procediment simplificat i indicant la procedència de la tramitació del pla o programa conforme al capítol següent o a la seua normativa sectorial.»  
  
Segon. Valoració dels possibles efectes sobre el medi ambient de la proposta: segons el parer del tècnic informant, es considera que la proposta, no sembla que puga desplegar efectes sobre el medi ambient, sobretot tenint en compte que la modificació de qualificació que es proposa no suposa cap impacte sobre el medi ambient i el paisatge existent, en fer-se sobre un sòl urbà la destinació del qual és ser edificat d'acord amb les determinacions de les normes urbanístiques actuals o més restrictives, no comporta tampoc augment de l'edificabilitat ni ocupació que li assigna en l'actualitat el planejament. Així mateix es disposa de l'informe favorable del Servei Territorial de Cultura i Esport (Patrimoni Cultural) de la Conselleria d'Educació, Cultura I Esport i es procedirà en la fase d'aprovació del pla a reduir edificabilitat.  
  
Tercer. D'acord amb l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
  
Segons el que exposa l'apartat segon anterior i d'acord amb els criteris de l'annex VIII de la Llei 5/2014, de 25 de juliol, de la Generalitat, es considera que no té efectes significatius sobre el medi ambient, i es pot resoldre la seua avaluació ambiental i territorial estratègica pel procediment simplificat.  
Quart. D'altra banda, de conformitat amb allò informat per qui subscriu en els diferents informes que figuren en l'expedient i de l'informe emés pel Servei Territorial d'Urbanisme de data 24 de setembre de 2019, cal indicar que la modificació proposada afecta les determinacions de l'ordenació detallada definides en l'article 35 de la LOTUP i per això, l'aprovació definitiva correspondrà a l'ajuntament en aplicació de l'article 44.5 de la citada Llei.  
Per tot el que s'ha exposat, qui subscriu proposa segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del planejament avaluat no influeix en altres plans o programes, no té incidència en el model territorial vigent en el municipi ni produeix increment en el consum de recursos, no suposa afecció sobre elements del patrimoni natural i cultural i, consultades les administracions públiques amb competències afectades, es pot concloure que el procediment d'avaluació ambiental simplificada és suficient per a determinar que la modificació puntual número 16 de les Normes Subsidiàries del Planejament Municipal de Xaló no té efectes significatius sobre el medi ambient i el territori.  
  
Ja que la modificació que ens ocupa consisteix en un canvi de qualificació urbanística atribuïda per les Normes Subsidiàries de Planejament de Xaló a la de la parcel·la resultant núm. 3 de l'UE-3 (residencial) a equipament educatiu-cultural (xarxa secundària dotacional pública) i no suposa cap variació respecte de les determinacions urbanístiques vigents ni alteració significativa de l'estructura territorial prevista, no s'estima necessària l'elaboració d'un estudi d'integració paisatgística en els termes establits per l'article 6, en connexió amb l'annex II de la LOTUP, al no implicar la proposta pretesa cap incidència en aspectes físics ni en el paisatge actual.  
Per tant, es proposa emetre l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual número 16 de les Normes Subsidiàries del Planejament Municipal de Xaló, i es continua la tramitació de la modificació de planejament d'acord amb el capítol III «Tramitació dels plans no subjectes al procediment ordinari d'avaluació ambiental i territorial estratègica» del títol III «Procediment d'elaboració i aprovació de plans i programes» del Llibre 1 de la LOTUP, en concret el que es disposa en l'article 57. Així mateix cal indicar de conformitat amb l'apartat seté de l'article 51 de la LOTUP:  
  
«La resolució de l'informe ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu, a l'efecte de continuar el procediment d'aprovació del pla o programa conforme al capítol següent d'aquesta llei o a la legislació sectorial corresponent. Aquesta resolució no serà susceptible de cap recurs, sense perjudici dels que, si escau, pertoquen en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que procedisquen en via administrativa contra l'acte, si escau, d'aprovació del pla o programa.  
L'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa».  
Tercer. De conformitat amb el precitat informe tècnic municipal i segons el que es disposa en l'article 48 de la LOTUP, la present modificació puntual comporta que l'Ajuntament de Xaló resulta ser l'òrgan promotor i l'òrgan ambiental i territorial atés que la present modificació puntual afecta únicament i exclusivament l'ordenació detallada del sòl urbà definida en la LOTUP. Així mateix, l'òrgan substantiu resulta ser el mateix Ajuntament de Xaló.  
Quart. La documentació tècnica que figura en l'Oficina Tècnica Municipal sobre aquest tema, el detall de la qual s'ha transcrit en l'anterior informe, és la següent:  
1. Consulta pública prèvia a la redacció de l'instrument de modificació del planejament (art. 49bis LOTUP)  
2. Document inicial estratègic (conté l'exposat en l'article 50 de la LOTUP).  
3. Esborrany del pla o programa.  
4. Escrits d'al·legacions.  
5. Informe o petició d'entitats afectades.  
Atés que:  
Primer. Per part de l'Ajuntament de Xaló, el qual ostenta la condició d'òrgan promotor i òrgan ambiental i territorial de conformitat amb l'article 48.c.1 de la LOTUP, en afectar la proposta plantejada únicament i exclusivament a l'ordenació detallada del sòl urbà, d'acord amb l'article 51.1 de la LOTUP, es va sotmetre la documentació indicada a consultes a les administracions públiques afectades, el resultat de les quals s'explicita en l'atés primer de l'informe tècnic avantdit, i que donem per reproduïts.  
D'igual manera la mercantil Puerta de Xaló, SL, va presentar un escrit amb data 3 de desembre de 2019 i registre d'entrada núm. 3332/2019 el contingut del qual és el que s'ha detallat en l'atés primer de l'informe tècnic abans citat, i que donem per reproduït i els arguments del qual de contestació a les al·legacions s'assumeixen com a fonament d'aquesta resolució.  
Segon. Es valoren els possibles efectes sobre el medi ambient de la proposta, segons el parer del tècnic-urbanístic municipal, es considera que la proposta, no sembla que puga desplegar efectes sobre el medi ambient, sobretot tenint en compte que la modificació de qualificació que es proposa no suposa cap impacte sobre el medi ambient i el paisatge existent, al fer-se sobre un sòl urbà la destinació del qual és ser edificat d'acord amb les determinacions de les normes urbanístiques actuals o més restrictives, no comporta tampoc augment de l'edificabilitat ni ocupació que li assigna en l'actualitat el planejament. Així mateix es disposa de l'informe favorable del Servei Territorial de Cultura i Esport (Patrimoni Cultural) de la Conselleria d'Educació, Cultura i Esport i es procedirà en la fase d'aprovació del pla a reduir edificabilitat.  
Tercer. D'acord amb l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
  
Segons l'apartat segon anterior i d'acord amb els criteris de l'annex VIII de la Llei 5/2014, de 25 de juliol, de la Generalitat, es considera que no té efectes significatius sobre el medi ambient, i es pot resoldre la seua avaluació ambiental i territorial estratègica pel procediment simplificat.  
Quart. Pel tècnic urbanístic municipal s'informa, segons estableix l'article 51 de la LOTUP, d'acord amb els criteris de l'annex VIII d'aqueixa llei, que la modificació del planejament avaluat no influeix en altres plans o programes, no té incidència en el model territorial vigent en el municipi ni produeix increment en el consum de recursos, no suposa afecció sobre elements del patrimoni natural i cultural i, consultades les administracions públiques amb competències afectades, es pot concloure que el procediment d'avaluació ambiental simplificada és suficient per a determinar que la modificació puntual número 12 de les Normes Subsidiàries del Planejament Municipal de Xaló no té efectes significatius sobre el medi ambient i el territori.  
Per tant, es proposa emetre l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual número 12 de les Normes Subsidiàries del Planejament Municipal de Xaló, i continuar la tramitació de la modificació de planejament conforme a la seua normativa sectorial.  
Cinqué. L'avaluació ambiental estratègica procedeix d'acord amb el que s'estableix als articles 22 del text refós de la Llei de sòl i rehabilitació urbana, aprovat per Reial decret legislatiu 7/2015, de 30 d'octubre; art. 6 de la Llei 21/2013, de 9 de desembre, d'avaluació ambiental, i art. 46 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
Sisé. L'òrgan ambiental i territorial competent per a realitzar l'avaluació és en aquest cas l'ajuntament, atés que es tracta d'una modificació d'un instrument de planejament que afecta únicament l'ordenació detallada de sòl urbà, segons disposa l'article 48 de la Llei 5/2014, d'ordenació del territori, urbanisme i paisatge.  
L'atribució de la funció de resoldre l'avaluació correspondria a l'Alcalde en virtut de la competència residual que li atorga l'article 21.1.s de la Llei de bases de règim local, per ostentar competència en matèria d'urbanisme.  
De conformitat amb allò informat per qui subscriu en els diferents informes que figuren en l'expedient i de l'informe emés pel Servei Territorial d'Urbanisme de data 24 de setembre de 2019, cal indicar que la modificació proposada afecta les determinacions de l'ordenació detallada definides en l'article 35 de la LOTUP i per això, l'aprovació definitiva correspondrà a l'ajuntament en aplicació de l'article 44.5 de la citada Llei.  
Seté. S'ha seguit la tramitació prevista als articles 50 i 51 de la Llei d'ordenació del territori, urbanisme i paisatge de la Comunitat Valenciana.  
Vist que el procediment de sol·licitud d'inici de l'avaluació ambiental i territorial estratègica es regula en la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, d'ara en avant LOTUP, en concret, en els articles 50 i 51 del precitat text legal.  
De conformitat amb els atesos exposats, i fent ús de les atribuciones que tinc conferides, resolc:  
  
Primer  
Acceptar expressament els informes emesos per l'arquitecte tècnic municipal i pel secretari d'aquest ajuntament, de data set d'abril de 2020, que expressament s'incorporen a la present resolució li serveixen de motivació en els termes establits en l'article 88 de la Llei 39/2015, del procediment administratiu comú de les administracions públiques.  
  
Segon  
Concloure que la proposta de la modificació puntual número 16 de les Normes Subsidiàries del Planejament Municipal de Xaló no té efectes significatius sobre el medi ambient d'acord amb els criteris establits en l'annex VIII de la LOTUP.  
  
Tercer  
Resoldre favorablement l'avaluació ambiental i territorial estratègica pel procediment simplificat de la proposta de modificació puntual número 16 de les Normes Subsidiàries del Planejament Municipal de Xaló, sense que s'hi establisquen condicionants ambientals.  
  
Quart  
Donar compte del contingut de la resolució d'informe ambiental i territorial estratègic pel procediment simplificat a totes les persones interessades que apareguen en la tramitació ambiental d'aquesta actuació.  
  
Cinqué  
Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
  
Sisé  
La present resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, pertoquen en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Seté  
Seguir en l'expedient el procediment i tràmits legalment establits per l'ordenament jurídic vigent i d'aplicació.  
  
Huité  
L'informe complet pot consultar-se en la pàgina web de l'Ajuntament www.xalo.org  
  
Xaló, 7 d'abril de 2020.- L'alcalde: Joan Miquel Garcés Font.